Frecciargento
Frecciargento (sigla FA AV) a l'è vuna di categorij de servizzi a volta velocità de la ferrovia italiana, che insemma a la categoria superiora Frecciarossa la fianca dal 2008 e la sostituiss dal 2012 la categoria Eurostar Italia Alta Velocità. A l'è fada cont di treni Pendolino e la conliga Roma a di località principai.

Domà ona part di sò servizzi a l'è in su la red AV, el rest a l'è faa in sui lign tradizionai cont el pendolament che 'l permett pussee velocità in di curv e in di tratt tortuos.

Rotabil 
I servizzi a hinn gestii cont di treni a livrea dedicada che viaggen a 250 km/h:
ETR 600/610 cont 432 passeggee e 7 carrozz de che vuna a l'è bar/restorant
ETR 485 cont 489 passegee faa de 9 carrozz de che vuna carrozza bar/restorant
ETR 700, con 500 passegee faa su de 9 carrozz

Tratt 
I lign servii a hinn:
 Fiumicino Aeroporto - Roma - Firenze - Bologna - Ferrara - Rovigo - Padova - Venezia - Treviso - Conegliano - Pordenone - Udine.
 Roma - Firenze - Bologna - Padova - Venezia - Trieste.
 Roma - Firenze - Bologna - Verona - Bressa - Berghem.
 Roma - Firenze - Bologna - Modena - Carpi - Mantoa.
 Roma - Firenze - Pisa - La Spezia - Genova.
 Roma - Caserta - Benevento - Foggia - Barletta - Bari - Brindisi - Lecce. 
 Roma - Napoli Afragola - Salerno - Paola - Lamezia Terme - Rosarno - Villa San Giovanni - Reggio Calabria.
 Napoli - Roma - Firenze - Bologna - Verona - Rovereto - Trento - Bolzano.

Vos corelaa 
Frecciarossa
Frecciabianca

Le Frecce
Categorie de servizzi ferroviari Trenitalia